Հիշենք Ուինսթոն Չերչիլի հայտնի արտահայտությունը, որտեղ ասում էր. «Քանի դեռ մյուս տարբերակներ հետ համեմատության մեջ չենք դիտարկում, ժողովրդավարությունը կառավարման վատթարագույն ձևն է»: Համամիտ ենք. իմ երկրի կառավարությունն հավատացած է, որ ժողովրդավարությունն իր բոլոր թերություններով հանդերձ, արժանի է դրա ուղղությամբ ձեռնարկվող քայլերին, քանի որ դրա հիմքում ժողովրդի կամքն է: Հենց սրանով էլ այն կառավարման մյուս ձևերի համեմատ առավել է՝ անհատների իրավունքների ու կարծիքների նկատմամբ հարգանքի, խնդիրների խաղաղ կարգավորման և բարեկեցության ձևավորման տեսանկյուններից: Գործունակ ժողովրդավարություն ապահովելու կարևոր բաղադրիչներից մեկը ամուր և անկախ քաղաքացիական հասարակությունն է: Սրանով է բացատրվում, թե ԱՄՆ կառավարությունն ու դեսպանությունն ինչու են շեշտադրում իրավունքի գերակայության ամրապնդումը, մարդու իրավունքները, քաղաքացիական հասարակության զարգացումը և կանանց, հաշմանդամություն ունեցող անձանց և փոքրամասնական խմբերին քաղաքացիական ու քաղաքական մասնակցության լիազորություններով օժտելը: Վստահեցնում եմ, որ մենք կշարունակենք այդ հարցերի շեշտադրումը: